
הכנסת השבע עשרה






נוסח לא מתו
מושב שני

פרוטוקול מס'

מישיבת ועדת הכספים

יום רביעי, כ"ט בכסלו התשס"ו (20 בדצמבר 2006), שעה 14:00

ס ד ר    ה י ו ם

הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2007), התשס"ז-2006

פרק י"ב – שונות

סעיף 74 – תכנית חוק תכנית החירום הכלכלית (תיקוני חקיקה להשגת יעדי התקציב והמדיניות הכלכלית)

נכחו:

חברי הוועדה:
יעקב ליצמן – היו"ר

חיים אורון

זאב אלקין

אלי אפללו

מוחמד ברכה

משה גפני

מגלי והבה

שי חרמש

אחמד טיבי

דוד טל

שלי יחימוביץ

אמנון כהן

סטס מיסז'ניקוב

אורית נוקד

מרינה סולודקין

ניסן סלומינסקי

ראובן ריבלין

יוסף שגל

מוזמנים:
יגאל בן-שלום

- מנכ"ל המוסד לביטוח לאומי



לאה אחדות

- סמנכ"ל המוסד לביטוח לאומי



אילנה שרייבמן

- סמנכ"ל גמלאות, המוסד לביטוח לאומי



עו"ד רועי קרת

- המוסד לביטוח לאומי



אסתר רייס

- מנהלת אגף סיעוד, המוסד לביטוח לאומי



אבי צרפתי

- מנהל אגף אבטלה, המוסד לביטוח לאומי



אסתר טולדנו

- מנהלת אגף ילדים ומזונות, המוסד לביטוח לאומי



שושנה בר

- מנהלת תחום הבטחת הכנסה, המוסד לביטוח לאומי



בתיה כהן

- מינהל הגמלאות, המוסד לביטוח לאומי



עו"ד שי סומך

- משרד המשפטים



רביב סובל

- סגן הממונה על התקציבים, משרד האוצר



עו"ד אפרת פרוקצ'ה
- משרד האוצר



שאול מרידור

- משרד האוצר



משה ברסימנטוב
- משרד האוצר



גליה מאור

- משרד האוצר



ראובן קוגן

- משרד האוצר



רועי בן-משה

- סמנכ"ל תקצוב, משרד הבריאות



עו"ד נתן סמוך

- היועץ המשפטי, משרד הבריאות



עו"ד נילי דיקמן

- הלשכה המשפטית, משרד הבריאות



אורי אליאל

- ראש אגף תקציבים, קופת-חולים כללית



יחזקאל דסקל

- מנכ"ל איגוד לשכות המסחר



נתן לבון


- עמותת "כן לזקן", לקידום זכויות הזקנים



ביאנקה יואל

- עמותת "כן לזקן", לקידום זכויות הזקנים



יהודה עליאש

- ממונה על התקציבים, קופת-חולים מאוחדת



רונן הראל

- קופת-חולים מכבי



ברוך שניר

- התאחדות המלאכה והתעשייה



אליעד שרגא

- התנועה למען איכות השלטון בישראל



הילה ויצמן

- התנועה למען איכות השלטון בישראל



יורם פרדינרו

- סמנכ"ל רכש ובקרה, קופת-חולים לאומית



חיים אומן

- ראש היחידה להכוונת חיילים משוחררים, משרד 






  הביטחון



חיים ערוסי

- ראש תחום הסברה, משרד הביטחון



צבי קורמן

- יו"ר ארגון סוכני ובעלי תחנות דלק



ענת גוטמן

- ארגון סוכני ובעלי תחנות דלק



מתי יצחק

- ארגון סוכני ובעלי תחנות דלק



חזקיה ישראל

- התאחדות התעשיינים



לירן בש


- חייל משוחרר



ליטל שליט

- חיילת משוחררת



משה פישר

- נציג פורום מג"דים

ייעוץ משפטי:
ג'ודי וסרמן

יועצת כלכלית:
סמדר אלחנני

מנהל הוועדה:
טמיר כהן

רשמה וערכה:
אהובה שרון – חבר המתרגמים בע"מ


מתוך הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2007), התשס"ז-2006

פרק י"ב – שונות

סעיף 74 – תכנית חוק תכנית החירום הכלכלית (תיקוני חקיקה להשגת יעדי התקציב והמדיניות הכלכלית)

היו"ר יעקב ליצמן:


אני פותח את הישיבה.

אפרת פרוקצ'ה:

74.
תיקון חוק תכנית החירום הכלכלית (תיקוני חקיקה להשגת יעדי התקציב והמדיניות הכלכלית לשנות הכספים 2002 ו-2003)

בחוק תכנית החירום הכלכלית (תיקוני חקיקה להשגת יעדי התקציב והמדיניות הכלכלית לשנות הכספים 2002 ו-2003), התשס"ב-2002, בסעיף 10 –
(1)
בסעיף קטן (א), במקום "י' בטבת התשס"ז (31 בדצמבר 2006) יבוא "כ"ב בטבת התשס"ח (31 בדצמבר 2007).

(2)
בסעיף קטן (ב), אחרי פסקה (3א) יבוא:

"(3ב)
גמלה המשתלמת לפי פרק י' לחוק הביטוח הלאומי.

היו"ר יעקב ליצמן:


4 אחוזים פיצול בעיקר לשכבות חלשות.

ג'ודי וסרמן:


מקבלי הבטחת הכנסה, אבטלה.

ראובן ריבלין:


בעניין הזה האופוזיציה מצטרפת לקואליציה.

היו"ר יעקב ליצמן:


על איזה קבוצות מדו בר?

משה ברסימנטוב:


אבטלה, הבטחת הכנסה, אימהות ודמי לידה.

היו"ר יעקב ליצמן:


מה התקציב?

משה ברסימנטוב:


כ-300 מיליון שקלים.

שלי יחימוביץ:


קודם כל, נחזור לחטא הקדמון והוא הקיצוץ של 4 אחוזים שהוא דבר בלתי נסלח כשלעצמו.


לגבי כקשישים, החטא הקדמון הזה תוקן.

היו"ר יעקב ליצמן:


גם בילדים.

שלי יחימוביץ:


כן. אתה מערבב בין ההקפאה לבין אי-החזרת הקיצוץ של 4 אחוזים שאנחנו מבקשים לאשר אותו בכל שנה מחדש, את אותו קיצוץ של 4 אחוזים. ואכן אנחנו מדברים כאן על הבטחת הכנסה, על אימהות, על דמי לידה, על מענק לימודים, פשיטות רגל וכן הלאה וכן הלאה. זו רשימה חלקית ויש עוד דברים.

משה ברסימנטוב:


העיקרי הוא אבטלה והבטחת הכנסה.

שלי יחימוביץ:


אנחנו לא יכולים להצביע בעד סעיף כזה, שעה שבמקביל נמשכת הרפורמה במס הכנסה שעלותה מיליארד שקלים והיא מיטיבה אך ורק עם העשירונים, המאיונים והאלפיונים העליונים. אנחנו לא יכולים להצביע בעד סעיף כזה כאשר מס מעסיקים ממשיך להיות מופחת אוטומטית, משל היה מדובר באיזה צו טבע, כאילו השמש עולה בבוקר ושוקעת אחר-הצהרים. כאן מדובר על משהו שאי אפשר לשנות אותו. זוג גזירת גורל שהרפורמה במס תימשך ושאי אפשר יהיה להקפיא אותה לשנה אחת. כאן היינו חוסכים מיליארד שקלים.

אנחנו נדרשים שוב ושוב, באותה עקביות מקוממת, שאני מודה, אני רק חצי שנה חברת כנסת, אבל אני מודה שכבר התעייפתי מלציין אותה בכל פעם מחדש, שוב אנחנו מתבקשים לפגוע בחלשים ביותר, בעניים ביותר, בנזקקים ביותר, במי באמת הם העלובים שבעלובים של החברה הישראלית – עלובים מבחינת רמת ההכנסה שלהם, הם נדחקים אל שולי החברה הישראלית בעל כורחם ואנחנו ממשיכים להלום בהם ולהלום בהם -  שעה שאנחנו ממשיכים להיטיב עם האחרים. בשעתו אמר ביבי – למרות שזה קיצוץ של סילבן – שאין ברירה, מוכרחים להדק ועכשיו יש, ולשחרר לשחרר. אני שואלת למה השחרור לא נעשה לגבי אלה שבאופן כל כך ברור זקוקים לזה והוא ממשיך להיעשות לגבי מי שממילא יש לו.


אנחנו נהנה מהרפורמה במס גם ב-2007, אתה ואני, כי שנהנינו ממנה אשתקד וכפי שנהנינו ממנה לפני שנתיים. משכורותינו עלו בשל אותה רפורמה במס, הן עלו גם בגלל שאנחנו, בניגוד לקשישים, צמודים לשכר הממוצע במשק.

סמדר אלחנני:


ב-1 בינואר ולא ב1 באפריל.

שלי יחימוביץ:


באופן ברור אנחנו נותנים לעצמנו כחברי כנסת – ואני באמת נגד השיח הפופוליסטי של משכורות העתק של חברי הכנסת, ואנחנו יודעים שלא כך הוא הדבר – אנחנו מעניקים לעצמנו את אותם בונוסים מדי שנה בשנה וממשיכים להכות באלה שזכאים לבונוסים האלה יותר מאתנו. על כן מוסרית, מצפונית ומבחינת מראה פנינו כלפי הציבור שלנו, אנחנו חברי הכנסת, אסור לנו לאשר את הסעיף הזה.

ראובן ריבלין:


כאשר שר האוצר בנימין נתניהו גזר את המשך הגזרות שהוטלו על-ידי קודמו סילבן שלום, הם אמרו שהם עושים זאת ככורח שאפילו אם הלא  מגונה, הוא הכרחי, כדי להציל את משק המדינה. בגלל זה מן הסתם הם נפלו.

אני מבקש להציג הסתייגות. הקיצוץ יהיה אחוז אחד בלבד, כדי שממשלה זו לא תיפול כמו הממשלה הקודמת.

שלי יחימוביץ:


אתה חרד לגורלה של הממשלה?

ראובן ריבלין:


ההסתייגות שלי שיופחת לאחוז אחד כדי שהממשלה לא תיפול.

סמדר אלחנני:


הערה אחת לסעיף 74.  הקיצוץ הזה של 4 אחוזים בגמלאות מתייחס להבטחת הכנסה, דמי לידה, מענקים בקצבאות לידה, אבטלה, דמי פגיעה לנפגעי עבודה, אמהות ופשיטת רגל. אלה העובדים שמקבלים שכר כאשר למעביד אין מאיפה לתת, ואז הביטוח הלאומי נותן.


כל הקצבאות האלה, מלבד הבטחת הכנסה, הם מתקציב הביטוח הלאומי והם לא מתקציב המדינה.

משה סימנטוב:


לא מענקי לימודים.

סמדר אלחנני:


עשיתי חישוב כמה זה יחסוך בתקציב המדינה, לא בביטוח הלאומי – 100 מיליון שקלים.


דוד טל:


אמרו לנו 300 מיליון שקלים.

סמדר אלחנני:


זה בתקציב הביטוח הלאומי שלא רלוונטי למגבלת ההוצאות בתקציב המדינה.

משה סימנטוב:


רלוונטי לגירעון.

סמדר אלחנני:


זה לא רלוונטי לגירעון כי זה מלווה הביטוח הלאומי. כל העודף שיש לביטוח הלאומי, הו מפקיד אותו כמלווה.

משה סימנטוב:


אבל הגירעון נספג בגירעון המדינה.

סמדר אלחנני:


אבל זה מלווה. זה נכלל בצד ההכנסות בתקציב, אבל זה נכלל כמלווה. על מלווה משלמים ריבית. מה משנה לחישוב גירעון גבוה, אם זה מלווה מהביטוח הלאומי או מלווה מקופות פנסיה? זה בדיוק אותו הדבר. 
אם זו הייתה העברה ללא מלווה, הייתי מדברת אחרת, אבל זה מלווה.


בדברי ההסבר, לא בחוק עצמו, נאמר שהקיצוץ הזה לא יחול על גמלת הסיעוד. ניסיתי להבין את הניסוח הנפתל הזה של גמלת הסיעוד ובסוף מתברר שייקחו את הכסף שכאילו אמור היה להיות מקוצץ וייתנו את זה כתוספת לקבוצה, יעשו עוד קבוצה בגמלאות הסיעוד. הייתי רוצה להבהיר כאן, ואני מציעה לכם לבדוק את זה ולנסח את זה כראוי, שקצבאות הסיעוד תחזורנה, אם אפשר, לגודלן המקורי של לפני הקיצוץ של 4 אחוזים. רוצים לתת תוספת לעוד קבוצה? שתהיה קבוצה חדשה ויוסיפו לה.  האם יש גירעון בענף סיעוד? עדיין אני מציעה שאם באמת לא פוגעים בהבטחת סיעוד.

משה סימנטוב:


זה אושר בוועדת העבודה והרווחה?

סמדר אלחנני:


אני מדברת פה. אני לא הולכת לוועדת העבודה והרווחה.

משה סימנטוב:

זו הצעה של הביטוח הלאומי.

סמדר אלחנני:


כשאומרים שלא תהיה פגיעה בקצבאות הסיעוד, זאת אומרת שחוזרים למה שהיה פעם.

היו"ר יעקב ליצמן:


תודה רבה.

הישיבה ננעלה בשעה 14:10

